b'\n_START_ARTICLE_\nGrigorij Grigorjevi\xc4\x8d Engelhardt\n_START_SECTION_\n\xc5\xbdivljenje\n_START_PARAGRAPH_\n6. maja 1776 je vstopil v Izmailovski polk in 3. decembra 1779 je bil kot poro\xc4\x8dnik preme\xc5\xa1\xc4\x8den v Nevski mu\xc5\xa1ketirski polk. Sodeloval je v bojih proti \xc5\xa0vedom (1788-90) kot stotnik v Rjazanskemu mu\xc5\xa1ketirskemu polku. V bojih, v katerih je bil ve\xc4\x8dkrat ranjen, se je odlikoval in bil povi\xc5\xa1an v podpolkovnika; 26. oktobra 1798 je bil povi\xc5\xa1an v polkovnika in 5. februarja 1800 v generalmajirja. 15. marca istega leta je postal poveljnik Staroingermanlandskega mu\xc5\xa1ketirskega polka, s katerim se je udele\xc5\xbeil avstrijske kampanje (1805) ter vojne leta 1806-07._NEWLINE_Od leta 1808 je bil name\xc5\xa1\xc4\x8den v Moldaviji in Vla\xc5\xa1ki, kjer se je v letih 1809\xe2\x88\x9211 boril proti Turkom. Leta 1812 je postal poveljnik 2. brigade 8. pehotne divizije. Naslednje leto se je zaradi ran upokojil._NEWLINE_Leta 1815 je bil aktiviran za drugo francosko kampanjo, pri \xc4\x8demer je bil poveljnik 1. brigade 8. pehotne divizije, nakar pa je postal poveljnik 3. brigade 23. pehotne divizije._NEWLINE_28. februarja 1816 je bil dokon\xc4\x8dno upokojen.'